Държавен вестник, бр. 8, 2024 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  8
РЕШЕНИЕ № 42 
ОТ 23 ЯНУАРИ 2024 Г.
за предоставяне на концесия за добив на 
подземни богатства по чл. 2, ал. 1, т. 2 от 
Закона за подземните богатства – неметални 
полезни изкопаеми – индустриални минера­
ли – кварцови пясъци, от находище „Дервент“, 
участък „Юг“, разположено в землищата на с. 
Юнак и с. Дъбравино, община Аврен, област 
Варна, на „ТЕМОС-ГМ“ – ЕООД, гр. Сеново
На основание чл. 54а, ал. 3 във връзка с 
чл. 5, т. 3, чл. 6, ал. 3 и чл. 29, ал. 1 от Закона 
за подземните богатства (ЗПБ) и мотивирано 
предложение на министъра на енергетиката
МИНИСТЕРСКИЯТ СЪВЕТ
Р Е Ш И :
1. Предоставя концесия за добив на под­
земни богатства по чл. 2, ал. 1, т. 2 от Закона 
за подземните богатства (ЗПБ) – неметални 
полезни изкопаеми – индустриални мине­
рали – кварцови пясъци, представляващи 
изключителна държавна собственост, от нахо­
дище „Дервент“, участък „Юг“, разположено 
в землищата на с. Юнак и с. Дъбравино, об­
щина Аврен, област Варна, описано в Акт за 
изключителна държавна собственост № 1741 от 
22 октомври 2021 г., утвърден от министъра на 
регионалното развитие и благоустройството, 
която се извършва със средства на концеси­
онера и на негов риск.
2. Определя концесионна площ с размер 
839,9 дка, индивидуализирана с координати­
те на точки от № 1 до № 22 в координатна 
система „БГС 2005“, тип на координатите: 
кадастрални, съгласно приложението. В тези 
граници концесионната площ включва:
2.1. площта на находище „Дервент“, учас­
тък „Юг“, с размер 199,1 дка, включваща два 
контура, индивидуализирани с координатите 
на точки за контур 1 от № 1 до № 13 и за кон­
тур 2 от № 1 до № 4, в координатна система 
„БГС 2005“, тип на координатите: кадастрал­
ни, съгласно схема и координатен регистър, 
неразделна част от концесионния договор.
2.2. площите, необходими за осъществяване 
на дейностите по концесията, извън добива.
3. Определя срок на концесията 35 годи­
ни. Началният срок на концесията е датата 
на влизане в сила на концесионния договор.
4. Концесионният договор влиза в сила 
от датата на предоставянето на банковата 
гаранция по т. 8.1.1. 
5. Определя пряко за концесионер „ТЕ­
МОС-ГМ“ – ЕООД, гр. Сеново – титуляр на 
Удостоверение за търговско откритие № 566 
от 15 януари 2021 г., издадено от министъра 
на енергетиката. 
6. Концесията да се осъществява при след­
ните условия:
6.1. Добивът на подземното богатство по 
т. 1 се осъществява след:
6.1.1. съгласуване и/или одобряване от 
министъра на енергетиката на проектите и 
плановете по т. 7.2.3, изготвени въз основа на 
Решение по оценка на въздействието върху 
околната среда № ВА-4/2019 г. на директора 
на РИОСВ – Варна, заедно с писмо с изх. 
№ 26-00-3569/А27 от 27 октомври 2020 г. на 
директора на РИОСВ – Варна, при съобра­
зяване на условията и мерките в решението. 
Решението заедно с писмо с изх. № 26-00-3569/
А27 от 27 октомври 2020 г. на директора на 
РИОСВ – Варна, е приложение – неразделна 
част от проекта по т. 7.2.3.1;
6.1.2. съгласуване на цялостния работен 
проект за добив и първична преработка и 
на цялостния работен проект за ликвидация 
или консервация на миннодобивния обект и 
рекултивация на засегнатите земи с Агенция 
„Пътна инфраструктура“ и въз основа на 
разрешение, издадено по реда на чл. 26 от 
Закона за пътищата.
6.2. При експлоатацията на подземните 
богатства да се спазват нормативните изис­
квания, свързани с опазването на земните 
недра, околната среда, водите, човешкото 
здраве, защитените със закон територии и 
обекти, правата върху горските територии 
и земеделските земи, културните ценности, 
националната сигурност, отбраната на стра­
ната и обществения ред, пътищата и пътната 
инфраструктура от републиканската пътна 
мрежа. 
6.3. Правата и задълженията по концесия­
та да не се прехвърлят на трети лица, освен 
с разрешение на Министерския съвет при 
условията и по реда на действащото законо­
дателство.
6.4. При осъществяване на концесията и 
на свързаните с нея дейности концесионерът 
е длъжен:
6.4.1. да спазва изискванията за осигуряване 
на здравословни и безопасни условия на труд;
6.4.2. да не допуска наднормено натоварване 
със замърсители на околната среда на обектите, 
подлежащи на здравна защита съгласно § 1, т. 3 
от допълнителните разпоредби на Наредбата за 
условията и реда за извършване на оценка на 
въздействието върху околната среда, приета с 
Постановление № 59 на Министерския съвет 
от 2003 г. (ДВ, бр. 25 от 2003 г.), и да не пре­
дизвиква нарушаване на здравните изисквания 
за обектите с обществено предназначение по 
§ 1, т. 9 от допълнителните разпоредби на 
Закона за здравето;